Τζο Πόντι

Ο Τζο Πόντι (Giovanni Ponti, 18 Σεπτεμβρίου 1891 - 16 Σεπτεμβρίου 1979) ήταν ένας από τους πιο γνωστούς Ιταλούς μοντέρνους αρχιτέκτονες και όχι μόνο. Στη ζωή του είχε ασχοληθεί εξίσου με τον σχεδιασμό επίπλων, αυτοκινήτων, όπως επίσης και με τον βιομηχανικό σχεδιασμό. Αξιοσημείωτη και η ενασχόλησή του με την ζωγραφική, με την αγγειοπλαστική, με την ποίηση, την συγγραφή και με την έκδοση του αρχιτεκτονικού περιοδικού "Domus". Ήταν καταλυτικός παράγοντας στην λεγόμενη μοντέρνα "αναγέννηση" της Ιταλίας μετά τον Πρώτο Παγκόσμιο Πόλεμο. Μέχρι και τις μέρες μας αποτελεί πηγή έμπνευσης για πολλούς αρχιτέκτονες, σχεδιαστές επίπλων, βιομηχανικούς σχεδιαστές, αλλά και διακοσμητές εσωτερικών χώρων.  

Τα ίδια του τα λόγια είναι αυτά που εξηγούν καλύτερα την ζωή του:
"Αγάπα την Αρχιτεκτονική, είτε είναι αρχαία είτε μοντέρνα. Αγάπα την για τις φανταστικές, περιπετειώδεις και ιεροπρεπείς δημιουργίες της, για τις εφευρέσεις της, για την μεταβλητότητά της, για τις αφηρημένες, υπαινικτικές και εικονικές μορφές της που γοητεύουν τις αισθήσεις μας και εκστασιάζουν τις σκέψεις μας. Αγάπα την αρχιτεκτονική, το προσκήνιο και το στήριγμα της ζωής μας." 

 Σύντομη βιογραφία 
1891 Ο Τζπ Πόντι γεννήθηκε στο Μιλάνο, όπου κ περνά όλη την παιδική του ηλικία.
1921 Αποφοιτά από το Πολυτεχνείο του Μιλάνου ως αρχιτέκτονας, μετά από μια μεγάλη διακοπή των σπουδών του από τον Πρώτο Παγκόσμιο Πόλεμο στον οποίο και πολέμησε.
1923 Αποφασίζει να γίνει καλλιτεχνικός διευθυντής στο πλευρό του Richard-Ginori(κατασκευαστή κεραμικών σκευών), γεγονός που τον οδηγεί να κερδίσει το Πρώτο Βραβείο στην Paris Expo του 1925.
1928 Αρχίζει να ασχολείται με την αρχιτεκτονική, την οποία δεν θα εγκαταλείψει έως το τέλος της ζωής του. Ιδρύει το περιοδικό "Domus", το οποίο αργότερα καθιερώθηκε ως το περιοδικό με την μεγαλύτερη επιρροή στην αρχιτεκτονική και το design στην Ευρώπη.
1933 Οργανώνει την 5η Έκθεση Triennale στο Μιλάνο.
1936 Γίνεται καθηγητής της Αρχιτεκτονικής στο Πολυτεχνείο του Μιλάνου (έως το 1961).
1941 Αφήνει το περιοδικό "Domus" και ιδρύει το "Stile", ένα καλλιτεχνικό και αρχιτεκτονικό περιοδικό.
1947 Επιστρέφει στο περιοδικό "Domus" και επίσης σχεδιάζει κουστούμια και σκηνικά για την σκάλα του Μιλάνο.
1948 Σχεδιάζει την καφετιέρα La Pavoni, η οποία έγινε και το σύμβολο της μεταπολεμικής κουλτούρας του καφέ στο Μιλάνο.
1953 Αρχίζει να ασχολείται ενεργά με τον βιομηχανικό σχεδιασμό και τον σχεδιασμό επίπλων.
1955-1970 Κύρια ενασχόληση ο σχεδιασμός κτιρίων και εσωτερικών χώρων.
1957 Σχεδιασμός της καρέκλας Superleggera, για την Cassina, μια πιο ελαφριά μορφή της καρέκλας 1955 Leggera.
1979 Πεθαίνει στο πατρικό του στην οδό Νέτσα (Via Nezza) του Μιλάνου.

 Αρχιτεκτονική 
1926 Ανεγείρει το πρώτο σπίτι που σχεδίασε ο ίδιος στο Via Randaccio του Μιλάνου.
1934 Ολοκληρώνει το έργο του στο τμήμα μαθηματικών του Πανεπιστημίου του Μιλάνου
1936 Ανεγείρει την πρώτη έδρα του Montecatini στο Μιλάνο.
1955 Τελειώνει το χτίσιμο της Villa Planchart, ή αλλιώς "Butterfly House", στο Καράκας.
1955-1957 χτίζει το Hotel della Città et de la Ville and the Centro Studi Fondazione Livio e Maria Garzanti, στο Φορλί της Ιταλίας. 
1956 Τζιο Πόντι μαζί με Γκουαλτιέρο Γκαλμανίνι, Τζιορντάνο Φόρτι και Πιέρο Πορταλούπι συμμετείχαν στην επέκταση του Πολυτεχνείου του Μιλάνου. Αυτή η επέκταση περιλάμβανε την κατασκευή της νέας Σχολής Αρχιτεκτονικής και Σχεδιασμού, ένα έργο που αποτέλεσε σημαντικό βήμα στην ανάπτυξη της αρχιτεκτονικής εκπαίδευσης στο Μιλάνο.

1957 Ανέγερση του πύργου Pirelli, ο οποίος αποτελεί και σήμα κατατεθέν του Μιλάνο.
1963 Εκκλησία του San Francesco, στο Μιλάνο
1967 Εκκλησία του San Carlo Chapel, στο Μιλάνο
1971 Καθεδρικός Ναός του Taranto
1972 Χτίζει το Μουσείο Tέχνης του Ντένβερ.

Παραπομπές

 Βιβλιογραφία 
 Fulvio Irace, Gio Ponti, Motta Architettura, 2009
 Romanelli, Marco, Licitra Ponti, Lisa (ed.), Gio Ponti. A World, Milan: Abitare Segesta, 2003
 Lisa Licitra Ponti, Gio Ponti: The Complete Work, 1923-1978, Thames & Hudson, 1990
 Aria D'Italia: Espressione di Gio Ponti, Daria Guarnati Editore - Milano, 1954
 Laura Giraldi, Giò Ponti, designer : al Museo del design industriale italiano dal 13 aprile al 20 maggio 2007, Alinea, 2007

Εξωτερικοί σύνδεσμοι


Κατηγορία:Ιταλοί αρχιτέκτονες
Κατηγορία:Μοντερνιστές αρχιτέκτονες